stanford-oval/wikipedia huggingface dataset:
אולימפיאדת לונדון (2012)
ענפי האולימפיאדה ותוצאותיהם > אתלטיקה > האתלטים הבולטים

יוסיין בולט מג'מייקה זכה ב-3 מדליות זהב בריצת 100 מטר ובריצת 200 מטר ובריצת שליחים 4x100 מטר והיה לאתלט הראשון במשחקים האולימפיים שזכה ב-3 ריצות אלו בשתי אולימפיאדות.
מו פארח מבריטניה זכה בשתי מדליות זהב בריצת 5000 מטר ובריצת 10000 מטר.
יוהאן בלייק מג'מייקה זכה ב-3 מדליות, 1 זהב ו-2 כסף. מדליית זהב בריצת שליחים 4x100 מטר ומדליות כסף בריצות ל-100 ול-200 מטר.
תומאש מייבסקי מפולין הגן על תוארו בהדיפת כדור ברזל.
פליקס סאנצ'ס מהרפובליקה הדומיניקנית זכה פעם שנייה בריצת 400 מטר משוכות, 8 שנים לאחר זכייתו הראשונה.
ענפי האולימפיאדה ותוצאותיהם > בדמינטון

סין זכתה בכל 5 מדליות הזהב האפשריות שחולקו בבדמינטון ובסך הכול זכתה ב-8 מדליות. 7 מדינות התחלקו במדליות.
ענפי האולימפיאדה ותוצאותיהם > ג'ודו

רוסיה זכתה במרב מדליות הזהב שחולקו בג'ודו (3) ובסך הכול זכתה ב-5 מדליות. צרפת ויפן זכו במרב המדליות (7 כל אחת). 23 מדינות התחלקו בכל המדליות, מהן 10 מדינות התחלקו במדליות הזהב.
ענפי האולימפיאדה ותוצאותיהם > היאבקות

רוסיה זכתה במרב מדליות הזהב שחולקו בג'ודו (4) ובסך הכול זכתה ב-11 מדליות. יפן דורגה במקום שני, זכתה אף היא ב-4 מדליות זהב וב-6 מדליות בסך הכול. איראן דורגה במקום שלישי עם 3 מדליות זהב ו-6 מדליות בסך הכול ואזרבייג'ן זכתה ב-7 מדליות בסך הכול ו-2 מדליות זהב ודורגה במקום רביעי. 29 מדינות התחלקו בכל המדליות, מהן 8 מדינות התחלקו במדליות הזהב.
ענפי האולימפיאדה ותוצאותיהם > הרמת משקולות

סין זכתה ב-5 מדליות זהב בהרמת משקולות ובסך הכול זכתה ב-7 מדליות, שנייה הייתה קזחסטן עם 4 מדליות זהב בסך הכול. 19 מדינות התחלקו במדליות, מהן 6 מדינות זכו במדליות הזהב.
ענפי האולימפיאדה ותוצאותיהם > התעמלות אמנותית

תחרות קבוצתית:
| מקום | נבחרת |
| --- | --- |
: רוסיה רוסיה (57.000 נק')
: בלארוס בלארוס (55.500 נק')
: איטליה איטליה (55.450 נק')
תחרות קרב רב אישי:
יבגניה קנייבה מרוסיה זכתה בפעם השנייה ברציפות
ענפי האולימפיאדה ותוצאותיהם > טניס

ארצות הברית זכתה בענף הטניס במרב מדליות הזהב (3) וב-4 מדליות בסך הכול. 8 מדינות התחלקו במדליות בתחרויות הטניס.
סרינה ויליאמס מארצות הברית זכתה בטורניר לנשים, לאחר ניצחון במשחק הגמר על מריה שראפובה מרוסיה
האחיות ויליאמס (סרינה וונוס ויליאמס) זכו בטורניר לזוגות נשים, בפעם השלישית והשנייה ברציפות
אנדי מארי מבריטניה זכה בטורניר לגברים, לאחר ניצחון במשחק הגמר על רוג'ר פדרר משווייץ
התאומים בראיין (בוב ומייק בריאן) זכו בטורניר לזוגות גברים
ויקטוריה אזרנקה ומקס מירני מבלארוס זכו בטורניר לזוגות מעורבים, שנערך לראשונה.
ענפי האולימפיאדה ותוצאותיהם > סיף

איטליה זכתה ב-3 מדליות זהב בסיף ובסך הכול זכתה ב-7 מדליות, שנייה הייתה קוריאה הדרומית עם 2 מדליות זהב ו-6 מדליות בסך הכול. 13 מדינות התחלקו במדליות, מהן 6 מדינות זכו במדליות הזהב.
ענפי האולימפיאדה ותוצאותיהם > קליעה

קוריאה הדרומית זכתה ב-3 מדליות זהב בקליעה ובסך הכול זכתה ב-5 מדליות, שנייה הייתה ארצות הברית אף היא עם 3 מדליות זהב ו-4 מדליות בסך הכול. סין צברה את מרב המדליות, 7 בסך הכול (2 זהב). 23 מדינות התחלקו במדליות, מהן 9 מדינות זכו במדליות הזהב.
ענפי האולימפיאדה ותוצאותיהם > רכיבה

בריטניה זכתה ב-3 מדליות זהב ברכיבה ובסך הכול זכתה ב-5 מדליות. 8 מדינות התחלקו במדליות.
ענפי האולימפיאדה ותוצאותיהם > שחייה

בתחרויות השחייה זכתה ארצות הברית ב-16 מדליות זהב (מחצית מדליות הזהב שחולקו) וב-30 מדליות בסך הכול, לפני סין – 5 מדליות זהב ו-10 מדליות בסך הכול וצרפת עם 4 מדליות זהב ו-7 מדליות בסך הכול. יפן זכתה במקום שני, במספר הכולל של המדליות, אחרי ארצות הברית, עם 11 מדליות בסך הכול, כאשר אף לא אחת מוזהבת.
בתחרות נשברו 9 שיאי עולם חדשים, 6 אצל נשים ו-3 אצל גברים ו-16 שיאים אולימפיים חדשים, 4 אצל גברים ו-12 אצל נשים.
ענפי האולימפיאדה ותוצאותיהם > שחייה > שחיינים גברים בולטים

מייקל פלפס מארצות הברית היה השחיין המצטיין בתחרות בפעם שלישית ברציפות לאחר שזכה ב-6 מדליות, (4 זהב ו-2 כסף). לאחר משחקים אלו היה לספורטאי המעוטר ביותר בכל הזמנים במשחקים האולימפיים, עם 22 מדליות מתוכן 18 זהב. נוסף לכך, היה לשחיין היחידי בהיסטוריה שזכה באותו משחה ב-3 אולימפיאדות שונות, מעשה אותו עשה פעמיים במהלך התחרויות.
ראיין לוכטה מארצות הברית זכה ב-5 מדליות (2 זהב, 2 כסף ו-1 ארד).
סון יאנג מסין קבע שיא עולם חדש במשחה ל-1500 מטר חופשי וזכה ב-4 מדליות (2 זהב, 1 כסף ו-1 ארד).
מאט גרוורס מארצות הברית זכה ב-3 מדליות (2 זהב ו-1 כסף).
נתן אדריאן מארצות הברית זכה במשחה היוקרתי ביותר ל-100 מטר חופשי ובסך הכול ב-3 מדליות (2 זהב ו-1 כסף).
יאניק אנייל מצרפת זכה ב-3 מדליות (2 זהב ו-1 כסף).
קמרון ואן דר בורג מדרום אפריקה קבע שיא עולם חדש במשחה ל-100 מטר חזה.
דניאל גיורטה מהונגריה קבע שיא עולם חדש במשחה ל-200 מטר חזה.
אוסמה מלולי מתונסיה היה לשחיין הראשון בהיסטוריה שזכה במדליה אולימפית גם בשחייה בבריכה (ארד ב-1500 מטר חופשי) וגם בשחייה במים פתוחים (זהב ב-10 ק"מ). הוא גם היה לשחיין הראשון בהיסטוריה שהיה אלוף אולימפי בשני המקצועות (זהב ב-1500 מטר חופשי באולימפיאדת בייג'ינג).
ענפי האולימפיאדה ותוצאותיהם > שחייה > שחייניות בולטות

מליסה פרנקלין מארצות הברית קבעה שיא עולם חדש במשחה ל-200 מטר גב והייתה שותפה לשיא עולם במשחה שליחות 4x100 מטר מעורב. היא זכתה ב-5 מדליות (4 זהב ו-1 ארד).
אליסון שמיט מארצות הברית הייתה שותפה לשיא עולם במשחה שליחות 4x100 מטר מעורב וזכתה ב-5 מדליות (3 זהב, 1 כסף ו-1 ארד)
דנה ולמר מארצות הברית קבעה שיא עולם חדש במשחה ל-100 מטר פרפר והייתה לשחיינית הראשונה בהיסטוריה ששחתה משחה זה מתחת ל-56 שניות והייתה שותפה לשיא עולם במשחה שליחות 4x100 מטר מעורב. היא זכתה ב-3 מדליות זהב
רבקה סוני שיפרה פעמיים את שיא העולם במשחה ל-200 מטר חזה והייתה שותפה לשיא עולם במשחה שליחות 4x100 מטר מעורב. היא זכתה ב-3 מדליות (2 זהב ו-1 כסף).
ראנומי קרומווידג'ויו מהולנד זכתה בשתי מדליות זהב במשחים היוקרתיים ביותר ל-50 ול-100 מטר חופשי ובסך הכול זכתה ב-3 מדליות (2 זהב ו-1 כסף).
קמיל מופה מצרפת זכתה ב-3 מדליות, אחת מכל סוג.
יה שיוון מסין קבעה שיא עולם במשחה ל-400 מטר מעורב אישי וזכתה ב-2 מדליות זהב.
אלישיה קוטס מאוסטרליה זכתה ב-5 מדליות (1 זהב, 3 כסף ו-1 ארד).
ענפי האולימפיאדה ותוצאותיהם > אירועים מיוחדים

השחיין האמריקאי מייקל פלפס היה הספורטאי המעוטר ביותר באולימפיאדה זו, בפעם השלישית ברציפות לאחר שזכה ב-6 מדליות, מהן 4 מדליות זהב ו-2 מדליות כסף ובכך היה לספורטאי המעוטר ביותר במשחקים האולימפיים בכל הזמנים לאחר צבירת 22 מדליות אולימפיות בסך הכול, מהן 18 מדליות זהב.
כבר ביום המשחקים הראשון, נבחרת קוריאה הצפונית בכדורגל נשים סירבה לעלות לכר הדשא, לאחר שהבחינו כי לצד שמות השחקניות מתנוסס דגל קוריאה הדרומית – יריבתה המושבעת. המשחק התחיל לבסוף באיחור של 45 דקות לאחר תיקון הטעות והתנצלות המארגנים.
לאחר החלטת הוועד האולימפי שלא לקיים דקת דומיה לזכר נרצחי טבח הספורטאים באולימפיאדת מינכן 1972 (וזאת חרף קמפיין ציבורי רחב שקרא לקיים אותו), פנתה מזכירת המדינה האמריקאית הילרי קלינטון לנשיא הוועד, ז'ק רוג, ודרשה ממנו לחזור בו מההחלטה ולקיים "אירוע זיכרון ראוי" באולימפיאדת לונדון לזכר הקורבנות. המתעמלת אלי רייזמן, שזכתה במדליית זהב בהתעמלות קרקע, ביצעה את התרגיל לצלילי הבה נגילה כמחאה על החלטה זו של הוועד האולימפי.
יה שיוון בת ה-16 מסין קבעה הישג כאשר זכתה בזהב בתחרות השחייה ב-400 מ' מעורב ושברה ביותר משנייה את השיא העולמי (שנקבע בתקופה בה מותר היה להשתמש בחליפות שחייה מיוחדות אשר שיפרו את מהירות השחיינים). שיוון הגיעה לקטע האחרון של המשחה, 100 מ' חופשי, בפיגור של שנייה מהשחיינית הפייבוריטית, אליזבת בייזל, אך סיימה שתי שניות לפניה, כאשר ב-50 המטרים האחרונים היא שחתה במהירות גבוהה יותר מאשר המנצח במשחה המקביל לגברים, ראיין לוכטה. מאמן השחייה האמריקני גרג טרוי אמר על כך לעיתונאים: "אתם חבר'ה תעשו את התחקירים. למיטב זיכרוני, מדובר בספליט (מקטע השחייה) הכי מהיר בהיסטוריה הנשית", כאשר בכך רמז לשימוש בחומרים אסורים.
שין א-לאם, סייפת דרום קוריאנית, הפסידה בחצי הגמר בשנייה האחרונה של הקרב, בשל החלטת שיפוט שנויה במחלוקת. הקרב של שין נמשך מעבר לזמן החוקי לאחר שהשעון שמודד את הזמן נתקע וגרם ליריבתה הגרמניה לצבור ניקוד מעבר לזמן החוקי של התחרות. שין חיכתה בזירה להחלטת השופטים במשך כשעה שלמה לאחר ההפסד, תוך שהיא ממררת בבכי. בקרב על המקום השלישי הפסידה הסייפת את הקרב. איגוד הסייף העולמי החליט להעניק לשין מדליית ארד כפרס ניחומים אך שין סירבה.
ארבעה צמדים של שחקניות בדמינטון נפסלו והודחו מהמשחקים, לאחר שמארגני התחרות טענו כי השחקניות לא התאמצו לנצח בשלב הבתים על מנת לסדר לעצמן הגרלה נוחה.
ראו גם

המשחקים הפאראלימפיים לונדון (2012)
ישראל באולימפיאדת לונדון (2012)
משתתפים עצמאיים במשחקים האולימפיים
הערות שוליים

1 2 3 4  Delivering London 2012: ICT enabling the Games
↑  Case Study: 2012 Olympics Presents Formidable IT Multisourcing Challenge
↑  Three dimensions, 5,000 hours, and an audience of billions
↑  NBC and YouTube Partner to Live Stream 2012 Olympics
↑  אלי לאון, אבטחה צריך לקיים, בישראל היום, מוסף "שישבת", עמ' 42, 13 ביולי 2012
↑  רשימת המדינות, באתר BBC
↑  ספורט הארץ, הדרום סודאני מריאל קיבל אישור להתחרות בלונדון, באתר הארץ, 21 ביולי 2012
↑  בריטניה, באתר אולימפיאדת לונדון
↑  ארצות הברית, באתר אולימפיאדת לונדון
↑  רמי היפש, הענפים בייסבול וסופטבול הוצאו מהאולימפיאדה, באתר הארץ, 8 ביולי 2005
↑  נערת הזהב: ג'סיקה אניס היא סמל המין החדש של בריטניה, באתר Xnet‏, 14 באוגוסט 2012
↑  התחלה מקרטעת: צפון קוריאה לא עלתה לשחק, באתר ynet, 25 ביולי 2012
↑  נדב צנציפר, גם אחרי 40 שנה: אין טקס לזכר י"א הספורטאים, באתר ynet, 27 ביולי 2011
↑  סוכנויות הידיעות, קלינטון דורשת: דקת דומיה בטקס הפתיחה, באתר nrg‏, 26 ביולי 2012
↑  אסי ממן, ‏אלי רייזמן: חיי השתנו מאז ההישג, ישראל נהדרת, באתר ONE‏, 21 ביולי 2013
↑  עמית לוינטל, חשודה, עד שיוכח אחרת, באתר ישראל היום, 30 ביולי 2012
| ההיסטוריה של לונדון |
| --- | --- | --- |
| תחומי העיר בתקופות היסטוריות | לונדיניום •  הסיטי של לונדון והסיטי של וסטמינסטר • מחוז מידלסקס • מחוז לונדון • לונדון רבתי |  |
| היסטוריה של השלטון המקומי | מועצת מחוז לונדון • מועצת לונדון רבתי • רשות לונדון רבתי • אספת לונדון • ראש העיר של לונדון |  |
| אירועים היסטוריים | מרד האיכרים • המגפה הגדולה של לונדון • השרפה הגדולה של לונדון • מגפת הכולרה של 1854 • הסירחון הגדול • התערוכה הגדולה • אולימפיאדת לונדון (1908) • הבליץ • אולימפיאדת לונדון (1948) • פסטיבל בריטניה • הערפיח הגדול • פיגועי 7 ביולי 2005 • אולימפיאדת לונדון (2012) |  |
| מבנים היסטוריים | מצודת לונדון • קתדרלת סנט פול • ארמון וייטהול • ארמון וסטמינסטר • גשר לונדון • מנזר וסטמינסטר • האנדרטה לשריפה הגדולה של לונדון |  |
| תשתיות | נמל לונדון • הרכבת התחתית של לונדון • מערכת הביוב של לונדון |  |
ערכים נוספים על ההיסטוריה של לונדון
| --- | --- |
בקרת זהויות :  NLI: 987007396214605171  GND: 7730081-6  LCCN: nb2006008174  NKC: xx0149160  SELIBR: 390963  VIAF: 140973948   WorldCat (עם VIAF): 140973948 
לוגו הצעת האירוח של לונדון
נתיב תחבורה ציבורית שהוקצה במיוחד לתנועה הקשורה באולימפיאדה
סמל האולימפיאדה מעל נהר התמזה
כרזת אולימפיאדת לונדון
ונלוק ומנדויל – הקמעות הרשמיים של האולימפיאדה
ה-O2 ארנה אירח את התחרויות בהתעמלות מכשירים ושלבי הגמר בכדורסל
מדליית זהב אולימפיאדת לונדון 2012
אולם ההתעמלות (נורת' גריניץ' ארנה)
מכבי תל אביב

ערך זה עוסק באגודת מכבי תל אביב. אם התכוונתם למשמעות אחרת, ראו .
| מכבי תל אביב |
| --- | --- |
 סמל המועדון
מידע
שם מלא: מכבי תל אביב - מועדון לענפי ספורט
מדינה: ישראל ישראל
שנת יסוד: 1906
צבעים: צהוב וכחול
כינוי: מכבי הצהובים
מוטו: מועדון אחד לפני כולם
מספר ענפים: 17
יושבי ראש: יו"ר האגודה דורון שיטרוק כדורגל מיטשל גולדהאר כדורסל  שמעון מזרחי
מתקנים: מרכז האגודה מרכז הספורט הלאומי תל אביב אצטדיון כדורגל אצטדיון בלומפילד אולם כדורסל היכל מנורה מבטחים אולם כדוריד אולם התיכונט אולם כדורעף אולם הדר יוסף
מכבי תל אביב היא אגודת ספורט ישראלית השייכת למרכז מכבי וממוקמת בעיר תל אביב. האגודה, שהוקמה בשנת ה'תרס"ו – 1906 בשם "אגודת המתעמלים היהודים - הראשון לציון יפו", נחשבת לאגודה המובילה בישראל, ולזכות מחלקותיה זכיות רבות בתוארי אליפויות וגביעים מקומיים, ואף זכיות באליפויות אירופה ותחרויות בין לאומיות אחרות. לזכות ספורטאי האגודה מדליה אולימפית והישגים בין לאומיים נכבדים בענפים השונים, כולל השתתפויות במשחקים האולימפיים ומשחקי המכביה. בראשית שנות ה-60, נרשמה האגודה בספר הזהב של הקרן הקיימת לישראל.
האגודה מתחרה ב-16 ענפי ספורט אולימפיים - כדורגל, כדורסל, כדוריד, כדורעף, אתלטיקה קלה, ג'ודו, הרמת משקולות, התעמלות אמנותית, התעמלות מכשירים ואקרובטיקה, שחייה, היאבקות, טניס שולחן, אגרוף, כדורעף חופים, טריאתלון, וטרמפולינה. כמו כן, מפעילה האגודה קבוצת כדורגל אולמות שאינו ענף אולימפי. שתי המחלקות המובילות של האגודה, השייכות לבעלים פרטיים, הן מחלקות הכדורסל וכדורגל. מועדון הכדורסל של מכבי תל אביב הוא אחד ממועדוני הכדורסל המובילים באירופה וזכה בשישה גביעי אירופה. המועדון נמצא בראש טבלת הזכיות של כלל התחרויות המקומיות בישראל. מועדון הכדורגל של מכבי תל אביב הוא אחד המועדונים המובילים בישראל ומחזיק בשיא האליפויות (25) והזכיות בגביע (24). כמו כן זכה המועדון בגביע אסיה לאלופות פעמיים והוא המועדון הישראלי היחיד שהשיג הישג זה. המועדון הופיע פעמיים בשלב הבתים של ליגת האלופות.
בעונת 2014 זכו מחלקותיה של האגודה בתוארי אליפות בכל אחת משלושת ענפי הכדור הפופולריים בישראל (כדורגל, כדורסל וכדוריד).
מאז 1970 (למעט שנת 1993) זכתה האגודה לפחות באליפות אחת כל שנה באחד מארבעת הענפים המובילים בישראל (כדורגל, כדורסל, כדוריד וכדורעף).
מכבי תל אביב היא בין הקבוצות החזקות והמובילות בכדורגל, בכדורסל ובכדורעף ומתחרה כל שנה על אליפות וגביע המדינה והוא המועדון היחיד בישראל שיש לו קבוצה מובילה וחזקה בשלושה מארבעת הענפים המובילים בישראל. בין השנים 2013–2018 הייתה למועדון גם קבוצה מובילה בכדוריד.
משרדי האגודה ופעילות חלק עיקרי ממחלקותיה מתרכזת במרכז הספורט הלאומי תל אביב, לרבות אצטדיון האתלטיקה ואולם הספורט שבמתחם. קבוצת הכדורגל מארחת את משחקיה באצטדיון בלומפילד וקבוצת הכדורסל בהיכל מנורה מבטחים.
כדורסל

מועדון כדורסל מכבי תל אביב הוא המועדון בעל ההישגים הטובים ביותר בספורט הישראלי ואחד ממועדוני הכדורסל המובילים באירופה. המחלקה הוקמה בשנת 1932, ובראשית דרכה אירחה את משחקיה הביתיים במגרש מכבי הלא מקורה ("מגרש הבלטות"), שברחוב מכבי. לקבוצה הבכירה של המועדון 57 אליפויות ישראל, 46 גביעי מדינה ושישה גביעי אירופה. מאז שנת 1970 זכתה הקבוצה בכל אליפויות ישראל, חוץ מבשנים 1993, 2008, 2010, 2013, 2015, 2016, 2017 ו-2022. כמו כן מכבי תל אביב היא הקבוצה הראשונה מאירופה שניצחה מועדון מליגת ה-NBA על אדמת צפון אמריקה, והיא ואולימפיאקוס ואנאדולו אפס הן שלוש הקבוצות היחידות מאז תחילת שנות ה-90 אשר זכו בשני גביעי אירופה רצופים.
במהלך חצי גמר גביע אירופה לאלופות בכדורסל לעונת 1977, נפגשה קבוצת הכדורסל של המועדון עם קבוצת הפאר צסק"א מוסקבה (מחלקת הכדורסל של אגודת הספורט המרכזית של הצבא האדום). הימים היו ימי שיא המלחמה הקרה וישראל וברית המועצות היו בנתק של עשור בו לא קוימו יחסים דיפלומטיים בין המדינות והתקיימה תמיכה צבאית ופוליטית של ברית המועצות באויביה הערביים של ישראל. אי לכך, סירבה צסק"א להגיע למשחק בתל אביב (כמו כן, סירבו השלטונות הסובייטים לנפק אשרות כניסה לאנשי מכבי), ומכבי נאלצה לארח את ההתמודדות במגרש נייטרלי בעיר וירטון שבבלגיה. רבים תיארו את המשחק כ"קרב בין דוד לגוליית" נוכח איכותה של הקבוצה הרוסית שעד לאותה עת זכתה בארבע אליפויות אירופה ובשורותיה שיחקו שישה משחקני נבחרת ברית המועצות, מחזיקת מדליית הזהב של המשחקים האולימפיים לאחר שהנחילה הפסד ראשון בתולדותיה של נבחרת ארצות הברית בגמר (אולימפיאדת מינכן 1972) וסרגיי בלוב, מי שנחשב לאחד מטובי השחקנים באירופה בכל הזמנים, היה קפטן הקבוצה, בעוד שמכבי הייתה קבוצה קטנה במונחים אירופיים, ואף אלמונית במידת מה. ההתמודדות זכתה לעניין עצום בקרב כלל החברה הישראלית (אף כאלה שכלל לא התעניינו בכדורסל) שצפו בו בערוץ הראשון (שהיה באותה עת הערוץ היחיד בטלוויזיה בישראל), מאחר שראו בו סמליות רבה. לאחר ניצחונה הסנסציוני של מכבי, בתוצאה 79–91, רואיין כוכב הקבוצה טל ברודי, כשאוהדים רוקדים מסביבו בהתרגשות, וטבע במבטא אמריקאי, את מה שלימים הפך למטבע לשון מהמוכרים בתולדות הספורט הישראלי ובכלל וחלק בלתי נפרד מאוצר הביטויים העברי:
אנחנו במפה ואנחנו נשארים במפה - לא רק בספורט, בהכל!
(בדרך-כלל מצטטים משפט זה בצורה ה"מתוקנת" שלו - "אנחנו על המפה")
הניצחון בחצי הגמר נחשב לאירוע מכונן בהיסטוריה ובזהות הישראלית. לאחר ניצחונה של מכבי בגמר מול מובילג'ירג'י וארזה האיטלקית בתוצאה 77–78, התקבע מעמדה כ"הקבוצה של המדינה". מאז, שחזרה כאמור הקבוצה את הישגה עוד חמש פעמים.
מאמן הקבוצה הוא עודד קטש שגם אימן את הקבוצה בעבר. בין הבעלים נמצאים שמעון מזרחי, דייוויד פדרמן, ומשפחת רקנאטי. הקבוצה מארחת את משחקיה בהיכל מנורה מבטחים אשר נמצא בתל אביב. הקבוצה מקיימת את אימוניה באולם הדר יוסף ומשרדי המועדון נמצאים ברחוב יגאל אלון בתל אביב, בעבר משרדי המועדון שכנו ברחוב הירקון בתל אביב, בבניין המכונה "בית לייבו" (על שם חיים "לייבו" ליבוביץ', מנהלה המיתולוגי של קבוצת הכדורגל בשנות ה-70).
כדורסל > כדורסל נשים

בעבר, התקיימה קבוצת נשים למועדון, אך היא התפרקה בתום עונת 2003. הקבוצה נוסדה בשנת 1957, ולזכותה הישגים רבים, ביניהם 11 אליפויות מדינה ו-12 גביעי מדינה (הקבוצה היא שיאנית הזכיות במפעל זה).
כדורסל > תארים

תארים מקומיים
אליפות המדינה (57) (שיא): 1953/1954, 1955, 1957–1958/1960 (3), 1961/1962–1963/1964 (3), 1966/1967, 1967/1968, 1969/1970–1991/1992 (23), 1993/1994–2006/2007 (14), 2008/2009, 2010/2011, 2011/2012, 2013/2014, 2017/2018–2020/2021 (4), 2022/2023, 2023/2024
גביע המדינה (45) (שיא): 1955/1956, 1957/1958, 1958/1959, 1960/1961, 1962/1963–1965/1966 (4), 1969/1970–1972/1973 (4), 1974/1975, 1976/1977–1982/1983 (7), 1984/1985–1986/1987 (3), 1988/1989–1990/1991 (3), 1993/1994, 1997/1998–2005/2006 (9), 2009/2010–2016/2017 (8), 2020/2021
גביע ווינר (11) (שיא): 2007/2008, 2010/2011–2013/2014 (4), 2015/2016, 2017/2018, 2020/2021, 2021/2022, 2022/2023, 2024/2025
תארים בינלאומיים
אליפות אירופה (6) (שיא ישראלי): 1976/1977, 1980/1981 (גביע אירופה לאלופות), 2000/2001 (סופרוליג), 2003/2004, 2004/2005, 2013/2014
הליגה האדריאטית (1) (שיא ישראלי): 2011/2012
הגביע הבין-יבשתי (1) (שיא ישראלי): 1980
קבוצת הנשים
אליפות המדינה (11): 1957/1958, 1958/1959, 1963/1964, 1964/1965, 1965/1966, 1966/1967, 1967/1968, 1970/1971, 1971/1972, 1972/1973, 1975/1976
גביע המדינה (12) (שיא): 1958/1959, 1961/1962, 1962/1963, 1963/1964, 1964/1965, 1965/1966, 1968/1969, 1970/1971, 1971/1972, 1973/1974, 1974/1975, 1975/1976
כדורגל

מועדון כדורגל מכבי תל אביב נחשב לאחד ממועדוני הכדורגל המובילים בישראל. קבוצת הכדורגל היא המחלקה הוותיקה ביותר באגודה ואף קבוצת הכדורגל הוותיקה ביותר בישראל. הקבוצה הבוגרת של המועדון מובילה את טבלת הזוכות באליפויות המדינה עם 25 אליפויות ואת טבלת הזוכות בגביעי המדינה עם 24 גביעים, מתוכם שבעה נלקחו בעונת אליפות (דאבל), ומהם אחד בעונת אליפות וזכייה בגביע הטוטו (טרבל). מכבי תל אביב זכתה 9 פעמים בגביע הטוטו, 8 פעמים באלוף האלופים ופעמיים בגביע אסיה לקבוצות (הקבוצה הישראלית היחידה שהצליחה לזכות פעמיים במפעל זה) והיא הקבוצה היחידה בישראל שהשתתפה בכל עונותיה של ליגת הכדורגל הבכירה בישראל. בסך הכל, מחזיק המועדון בשיא הזכיות בכל אחת מארבע התחרויות הרשמיות של ההתאחדות לכדורגל בישראל. מאמנה של מכבי תל אביב הוא רובי קין, ובעלי המועדון הוא מיטשל גולדהאר. הקבוצה מארחת את משחקיה אצטדיון בלומפילד שבתל אביב, אשר מהווה את מגרשה הביתי של הקבוצה. הקבוצה עורכת את אימוניה במגרש בקריית שלום אשר נמצא בתל אביב.
מחלקת הנוער של המועדון היא בין המובילות בישראל והיוותה פס ייצור של שחקנים לטובת הקבוצה הבוגרת במהלך השנים. מחלקת הנוער בעלת מספר רב של קבוצות המתחרות בכלל הגילאים ואת אימוניה היא עורכת ב"אקדמיית הנוער על שם אבי כהן" (חלק ממתחם האימונים של הקבוצה הבוגרת) אשר בקריית שלום, תל אביב. קבוצת הנוער של המחלקה היא מהטובות והמעוטרות בישראל ומאז הפיכת ליגת הנוער למקצוענית ב-1994, זכתה הקבוצה בתשעה תוארי אליפות וחמישה גביעי מדינה, כאשר שלושה מהם היא עושה בזכיית דאבל.
כדורגל > כדורגל נשים

בעבר, התקיימה קבוצת נשים למועדון, אך היא התפרקה בשנת 2002 בשל קשיים כלכליים, לאחר ארבע עונות בליגת הנשים מתוכן סיימה במקום הרביעי, בכל אחת מהן.
כדורגל > תארים

תארים מקומיים
אליפויות (25) (שיא): 1935/1936, 1937, 1939, 1941/1942, 1946/1947, 1949/1950, 1951/1952, 1953/1954, 1955/1956, 1957/1958, 1966/1968, 1969/1970, 1971/1972, 1976/1977, 1978/1979, 1991/1992, 1994/1995, 1995/1996, 2002/2003, 2012/2013, 2013/2014, 2014/2015, 2018/2019, 2019/2020, 2023/2024
גביע המדינה (24) (שיא): 1928/1929, 1929/1930, 1932/1933, 1940/1941, 1945/1946, 1946/1947, 1953/1954, 1954/1955, 1957/1958, 1958/1959, 1963/1964, 1964/1965, 1966/1967, 1969/1970, 1976/1977, 1986/1987, 1987/1988, 1993/1994, 1995/1996, 2000/2001, 2001/2002, 2004/2005, 2014/2015, 2020/2021
גביע הטוטו (9) (שיא): 1992/1993, 1998/1999, 2008/2009, 2014/2015, 2017/2018, 2018/2019, 2020/2021, 2023/2024, 2024/2025
אלוף האלופים (8) (שיא): 1964/1965, 1967/1968, 1976/1977, 1978/1979, 1987/1988, 2019/2020, 2020/2021, 2024/2025
גביע ליליאן (2) (שיא משותף): 1986/1987, 1987/1988
תארים בינלאומיים
גביע אסיה לאלופות (2) (שיא ישראלי): 1968/1969, 1970/1971
כדורעף

מועדון כדורעף מכבי תל אביב, אשר משחק בליגת העל בכדורעף, זכה ב-15 אליפויות וב-10 גביעים. במהלך השנים 2008–2012 רשמה לזכותה הקבוצה חמש זכיות רצופות בדאבל, ללא ספק מדובר היה בתור הזהב של הקבוצה מבחינה הישגית ואף מבחינת עניין הקהל בה, כאשר אוהדי הקבוצה מילאו את תכולת אולם הדר יוסף במהלך מספר מקרים. מועדון הכדורעף של מכבי תל אביב נחשב לאחד מהמועדונים המובילים בישראל, והוא מתחרה מדי שנה על האליפות ועל גביע המדינה. בשנת 2023 הפך למועדון הכדורעף הראשון בישראל שמגיע לגמר גביע אירופי וסיימה כסגנית מחזיקת גביע האתגר, המפעל השלישי בחשיבותו באירופה. הקבוצה מארחת את משחקיה באולם באולם הספורט הדר יוסף שבתל אביב.
כדורעף > תארים

אליפות המדינה (15): 1975/1976, 1981/1982, 1989/1990, 1990/1991, 1996/1997, 2007/2008, 2008/2009, 2009/2010, 2010/2011, 2011/2012, 2016/2017, 2020/2021, 2021/2022, 2022/2023, 2023/2024
גביע המדינה (10): 1992/1993, 1997/1998, 2007/2008, 2008/2009, 2009/2010, 2010/2011, 2011/2012, 2020/2021, 2022/2023, 2023/2024
כדוריד

מועדון כדוריד מכבי תל אביב משחק בהליגה הלאומית בכדוריד, הקבוצה זכתה באליפות פעמיים (2014 ו-2016) וב-4 גביעי מדינה (1963, 1964, 1965 ו-2017) כאשר את שלוש הזכיות הראשונות בגביע, היא עושה בשם "מכבי צפון תל אביב". "מכבי צפון תל אביב" ומחלקת הכדוריד של "ברית מכבים עתיד" לימים התאחדו אל תוך מכבי תל אביב. בעונת 2016/17 העפילה לראשונה בתולדותיה לשלב הבתים של גביע האיגוד האירופאי (EHF) - המפעל השני בחשיבותו בכדוריד האירופי, הישג היסטורי עבור המועדון. הקבוצה מארחת את משחקיה באולם התיכונט שבתל אביב.
כדוריד > תארים

אליפות המדינה (2): 2013/2014, 2015/2016
גביע המדינה (4): 1962/1963, 1963/1964, 1964/1965, 2016/2017
ענפי ספורט נוספים

אגודת מכבי תל אביב מפעילה ספורטאים רבים ב-14 ענפי ספורט אולימפיים, בנוסף לכדוריד ולכדורעף (מועדוני הכדורסל והכדורגל הם בבעלות פרטית): אתלטיקה קלה, ג'ודו, גלישת גלים, הרמת משקולות, התעמלות אמנותית, התעמלות מכשירים ואקרובטיקה, שחייה, היאבקות, טניס שולחן, אגרוף, כדורעף חופים, טריאתלון וטרמפולינה. כמו כן, מפעילה האגודה קבוצת כדורגל אולמות, רכיבה על סוסים וקרוספיט שאינם ענפים אולימפיים, או שההתחרות במסגרתן היא לא במקצים אולימפיים. בעבר התקיימו במסגרת האגודה מחלקות כדורמים, טניס, הוקי שדה ורכיבה על אופניים.
ענפי ספורט נוספים > ג'ודו

מחלקת הג'ודו של האגודה כוללת בתוכה את יעל ארד, הספורטאית הישראלית הראשונה שזכתה במדליה אולימפית. היא זכתה במדליית כסף במסגרת אולימפיאדת ברצלונה (1992).
ענפי ספורט נוספים > התעמלות מכשירים

מחלקת התעמלות מכשירים של האגודה כוללת בתוכה מספר ספורטאים מצליחים ובולטים, ביניהם, ניתן לציין את אלכס שטילוב, המתעמל הישראלי המצליח ביותר בכל הזמנים - אלוף אירופה (2013), ופעמיים זכה במדליית ארד באליפות העולם (ב-2009 וב-2011). כמו כן, באולימפיאדת בייג'ינג (2008) שטילוב היה למתעמל הישראלי הראשון בהיסטוריה שמעפיל לגמר אולימפי ובאולימפיאדת לונדון (2012) סיים במקום שישי. ארטיום דולגופיאט, אשר זכה במדליית זהב בתרגיל הקרקע באולימפיאדת טוקיו (ההישג הגבוה ביותר למתעמל ישראל אי פעם), גם הוא תוצר מחלקת ההתעמלות של האגודה. באגודה מתאמן גם אלכסנדר מיאקינין שזכה במדליית הארד בתרגיל המתח באליפות אירופה בהתעמלות מכשירים לגברים שהתקיימה במרסין, טורקיה.
ענפי ספורט נוספים > אתלטיקה קלה

מחלקת אתלטיקה קלה של האגודה נחשבת לאחת המובילות בישראל, המחזיק במספר שיאי ישראל לבוגרים הרב ביותר מבין אגודות האתלטיקה במדינה, וממוקם בדרג הראשון באירופה. בין האתלטים הבולטים של המועדון: אלכס אברבוך, דמיטרי קרויטר, קונסטנטין מטוסביץ', אלכס פורחומובסקי, יאיר פנטילט, דונלד סנפורד, גזצ'או יוסף, איתי מגידי, יוחאי הלוי, רוגל נחום, גדעון יבלונקה, איגור אברונין, אריה גמליאל, אלן פרבר, אמרי פרסיאדו, דב קרמר, שאול לדני, עמוס גרודז'ינובסקי, ואדים בביקין (גברים), חנה קנייזבה-מיננקו, דניאל פרנקל, לונה צ'מטאי, ג'יליאן שוורץ, יבגניה זבולוטני ואנה טקאץ' (נשים). המחלקה פועלת בעיקר במרכז הספורט הלאומי - תל אביב.
ענפי ספורט נוספים > הרמת משקולות

מחלקת הרמת משקולות של האגודה הוקמה בשנת 1965 ומובילה את ענף הרמת המשקולות בישראל מבחינה הישגית. המחלקה נקראת על שמו של דוד ברגר, בוגר המחלקה אשר שנספה בטבח הספורטאים באולימפיאדת מינכן. בין שורותיה ניתן לציין גם את אנטולי מושיק, מאיר דלויה ואנדריי דניסוב.
ענפי ספורט נוספים > שחייה

מחלקת השחייה של האגודה הייתה מהבולטות והמובילות בענף השחייה בישראל והצמיחה משורותיה אלופים ואלופות רבים (ליתר דיוק 63 אליפויות במשחים השונים במהלך השנים) ושיאני ישראל גם כן. חלקם אף היו חלק מהמשלחת הישראלית במשחקים האולימפיים. הבולטים שבשחייני המחלקה היו: יורם כוכבי, אמיר גניאל, אבי כרמל, אייל שטיגמן (גברים) ואירית אפרתי, ענת ישראל, לורין רוזובסקי, שרי מצרי וענת פרקש (נשים).
ענפי ספורט נוספים > טניס שולחן

מחלקת טניס שולחן של האגודה היא מהגדולות והמובילות בענף בישראל, ולזכותה 15 אליפויות מדינה לגברים (עשרה תחת השם "מכבי צפון תל אביב") ואחת לנשים.